Diari Oficial de la Generalitat Valenciana


Sumari del DOGV 9137, del 28-07-2021 (2021/8166)

RESOLUCIÓ de 23 de juliol de 2021, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les universitats de la Comunitat Valenciana per a la realització, durant l'exercici 2021, d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, en el marc de l'Ordre 1/2017, de 16 de gener, modificada per l'Ordre 1/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, per la qual es van convocar aquestes subvencions per al present exercici.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8166


Data del document
:   23-07-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 23 de juliol de 2021, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les universitats de la Comunitat Valenciana per a la realització, durant l'exercici 2021, d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, en el marc de l'Ordre 1/2017, de 16 de gener, modificada per l'Ordre 1/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, per la qual es van convocar aquestes subvencions per al present exercici. [2021/8166]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 1/2017, de 16 de gener, de la Conselleria de Transparència, Responsabilitat Social, Participació i Cooperació (DOGV 7961, 19.01.2017), modificada per l'Ordre 1/2019, de 18 de gener, de la mateixa Conselleria (DOGV 8472, 25.01.2019), d'ara en avant l'Ordre, en relació amb la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2021 (DOGV 9037, 09.03.2021), es resol l'esmentada convocatòria sobre la base dels següents:  
  
Antecedents de fet  
Primer. Mitjançant l'Ordre 1/2017, de 16 de gener, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social. Aqueixa ordre va ser posteriorment modificada a través de l'Ordre 1/2019, de 18 de gener, de la mateixa conselleria.  
I en el marc del que estableixen aquestes bases reguladores, a través de la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, es va convocar la concessió de les referides subvencions per a l'exercici 2021.  
  
Segon. El nombre total de sol·licituds presentades ?totes dins de termini- ha sigut de dènou, de les quals quinze es refereixen a la realització d'actuacions relacionades amb el desenvolupament de l'Estatut d'Autonomia i la promoció de l'autogovern, i quatre al·ludeixen a activitats vinculades amb la responsabilitat social.  
En aquest sentit, cal destacar que la numeració dels expedients passa del TSPUNI/2021/46/18 al TSPUNI/2021/46/20, sense que existisca el número 19, perquè un ajuntament interessat en el marc d'una altra convocatòria de subvencions va presentar la sol·licitud a través del procediment telemàtic previst per a aquesta convocatòria destinada a universitats i això va generar un expedient «TSPUNI/2021/46/19» que va haver de ser anul·lat. La sol·licitud d'aqueix ajuntament es va reconduir al seu procediment adequat de tramitació telemàtica.  
Tercer. Finalitzat el termini de presentació de sol·licituds en data 9 d'abril de 2021, l'òrgan instructor va efectuar els corresponents requeriments d'esmena i millora, de conformitat amb l'apartat 3 de la base reguladora quarta de l'Ordre, advertint, quan procedia, de les actuacions que no eren subvencionables d'acord amb l'apartat 1 de la base reguladora segona de l'Ordre.  
Quart. La comissió de valoració prevista en la base reguladora cinquena de l'ordre es va reunir en data 5 de juliol de 2021, amb la finalitat d'avaluar les sol·licituds presentades conforme als criteris objectius d'atorgament continguts en la base reguladora sisena de l'ordre, i proposar l'assignació de les quanties individualitzades de subvenció, segons el que disposa la base reguladora huitena de l'ordre.  
Amb caràcter previ, partint del que preveu la base reguladora segona, la comissió de valoració va establir que no són subvencionables les despeses de restauració, ni les vinculades amb el material per a la difusió, promoció o divulgació d'activitats (cartells, fullets, tríptics, etc.) o amb l'edició de publicacions en diferents formats (llibres, revistes, etc.) quan no estiguen concretats els costos, els exemplars i les característiques de l'edició.  
Com a resultat d'aplicar tals paràmetres, i una vegada revisada la documentació aportada per les diverses universitats concurrents per a atendre els requeriments d'esmena i millora que s'havien efectuat, la comissió de valoració va acordar, per unanimitat, dur a terme els següents ajustos preliminars:  
a) Expedient TSPUNI/2021/46/6. S'havia requerit a la Universitat de València que indicara el nombre d'exemplars de la publicació que pretenia realitzar i l'import per unitat, però en la seua contestació fa constar 150 exemplars a un preu de 20,00 - cadascun (3.000,00 ?) i aquest import excedeix del pressupost inicialment presentat per a aqueixa activitat (1.400,00 ?). Per tant, la quantia tinguda en compte per a la publicació és aquesta última.  
b) Expedient TSPUNI/2021/46/7. S'havia requerit a la Universitat de València que indicara el nombre d'exemplars de la publicació que pretenia realitzar i l'import per unitat, però en la seua contestació modifica el concepte i el converteix en «Detalls de la botiga de la universitat» per als alumnes participants en el projecte. Aquest concepte no és subvencionable, ja que en el marc d'aquesta convocatòria no es financen regals, obsequis ni premis. Per tant, si bé l'import sol·licitat és de 5.000,00 ?, el subvencionable previ a l'aplicació dels criteris d'atorgament queda en 3.500,00 - i només per a l'organització del «I Workshop d'Observatori Polític Valencià».  
c) Expedient TSPUNI/2021/46/10. S'havia requerit a la Universitat de València perquè especificara el nombre de cartells i tríptics a elaborar i el seu import per unitat, i en la contestació l'entitat interessada l'aclareix però redueix l'import de 300,00 - a 100,00 ?. Per tant, l'import sol·licitat passa de 5.291,00 a 5.091,00 ?.  
d) Expedient TSPUNI/2021/46/16. En la seua contestació al requeriment efectuat, la Universitat de València redueix l'import sol·licitat per a l'organització de congressos, jornades, seminaris o xarrades, que passa de 12.590,00 - a 7.725,00 ?. Aquest és el que s'ha tingut en compte com a subvencionable, juntament amb els 13.676,00 - sol·licitats per a una publicació (total: 21.401,00 ?).  
e) Expedient TSPUNI/2021/46/17. Si bé l'import sol·licitat inicialment per la Universitat Catòlica de València-Sant Vicent Màrtir va ser de 3.200,00 - per a l'organització d'unes jornades, després de la contestació del requeriment no es pot considerar subvencionable l'import de 500,00 - en concepte de «Difusió i divulgació» per falta de concreció a l'hora d'especificar el nombre d'unitats i l'import per unitat. D'altra banda, el concepte «Trasllats/Allotjament» passa de 500,00 - a 300,00 ?, perquè en la contestació al requeriment es reconeix que va haver-hi un càlcul inicial a l'alça. En conseqüència, l'import total subvencionable abans d'aplicar els criteris d'atorgament és de 2.500,00 ?.  
  
f) Expedient TSPUNI/2021/46/18. Després de ser requerida perquè aclarira el nombre d'unitats i l'import per unitat de la publicació projectada, la Universitat Catòlica de València-Sant Vicent Màrtir no ho especifica en la seua contestació, per la qual cosa els 1.000,00 - sol·licitats per a aquest apartat no es consideren subvencionables i l'import a tindre en compte per a l'aplicació dels criteris d'atorgament queda en 5.100,00 ?, sol·licitats per a l'organització d'unes jornades.  
g) Expedient TSPUNI/2021/46/20. Després d'haver sol·licitat inicialment 23.200,00 ?, en la seua contestació al requeriment d'esmena la Universitat Internacional de València va reajustar els imports i va deixar la xifra en 14.467,30 ?. A més, s'ha observat que l'import de 250,00 - corresponent a «Desplaçaments» manca de la necessària concreció, per la qual cosa l'import subvencionable a tindre en compte per a aplicar els criteris d'atorgament és de 14.217,30 ?.  
Adoptades aquestes decisions, la comissió de valoració va determinar quin era l'import subvencionable respecte a cada sol·licitud i va procedir després a aplicar els criteris de puntuació previstos en la base reguladora sisena de l'ordre. El procediment seguit per l'òrgan col·legiat queda recollit en l'acta de la sessió, en la qual també consta que, per unanimitat, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Cinqué. L'òrgan instructor ha emés un informe en el qual se certifica que les universitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 179/2020, de 30 d'octubre, del Consell, pel qual aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, i en concordança amb el que disposa la base reguladora novena de l'ordre, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'apartat 4 de la base reguladora quarta de l'Ordre i l'article 12 del Decret 179/2020, de 30 d'octubre, del Consell, pel qual aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, la Direcció General de Qualitat Democràtica, Responsabilitat Social i Foment de l'Autogovern s'ha encarregat d'ordenar i instruir el procediment, i ha acordat totes les actuacions necessàries per a la determinació, coneixement i comprovació de les dades en virtut de les quals pertoca adoptar la resolució pertinent.  
III. La Llei 4/2020, de 30 de desembre, de pressupostos de la Generalitat per a l'exercici 2021, preveu, dins de l'aplicació 42.63.04.825.80.5 (programa denominat «Responsabilitat social i foment de l'autogovern»), la línia pressupostària S7251000, destinada a finançar la concessió de subvencions a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, amb un import màxim global de 75.000,00 - (setanta-cinc mil euros).  
  
IV. La comissió de valoració, de conformitat amb les bases reguladores sisena i setena de l'ordre, va acordar en data 5 de juliol de 2021, per unanimitat, elevar proposta motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix en la seua integritat.  
  
En virtut de tot això, resolc:  
  
Concedir a les universitats que figuren en l'annex els imports de subvenció que es relacionen per ordre decreixent de la puntuació assignada, en atenció als criteris objectius d'atorgament indicats en la base reguladora sisena de l'ordre i de conformitat amb la proposta motivada de resolució efectuada per la comissió de valoració, amb càrrec a la línia pressupostària S7251000, destinada, dins de l'aplicació 67.60.25.166.09.5 (programa denominat «Responsabilitat social i foment de l'autogovern»), a finançar, en el marc de la Llei 4/2020, de 30 de desembre, de pressupostos de la Generalitat per a l'exercici 2021, la concessió de subvencions a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, amb un import màxim global de 75.000,00 - (setanta-cinc mil euros).  
  
De conformitat amb l'apartat 1 de la base reguladora segona de l'ordre, en les columnes «Actuacions subvencionables» i «Import concedit» de la taula que figura en l'annex d'aquesta resolució de concessió s'ha diferenciat entre a) i b) en funció de si l'activitat que se subvenciona i l'import atorgat tenen a veure amb l'organització de congressos, jornades, trobades, conferències, xarrades o taules redones relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, o bé amb l'edició de publicacions relacionades amb actuacions que constitueixen l'objecte de la convocatòria, o bé amb tots dos tipus d'activitats, si és el cas.  
Les universitats beneficiàries hauran de complir les obligacions previstes en la base reguladora desena de l'ordre, interpretada en connexió amb el conjunt de l'ordre, així com amb les previsions recollides en la resolució de convocatòria, amb especial atenció a l'obligació de respectar el termini màxim de justificació de la subvenció concedida, que conclou, seguint l'apartat onzé de l'última resolució esmentada, el 29 d'octubre de 2021.  
D'acord amb l'apartat 4 de la base reguladora novena de l'ordre, en relació amb l'apartat desé de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els següents recursos:  
a) Recurs potestatiu de reposició en el termini d'un mes davant la persona titular de la conselleria amb competències en matèria de responsabilitat social i foment de l'autogovern.  
b) O bé, directament, recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les universitats interessades puguen interposar qualsevol altre recurs que estimen pertinent.  
  
València, 23 de juliol de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.